laion/Wikipedia-Exotic huggingface dataset:
יוסף רייזין

הרב יוסף רייזין (בחלק מהמקורות מופיע כרוזין; נפטר בכ"ה בטבת ה'תרמ"ה, 1885) היה מגדולי התורה של ליטא שהתפרסם כראב"ד טלז וסלונים וכמחברם של כמה ספרי שו"ת חשובים. חותנו של הרב יצחק יעקב ריינס. נולד בדויד-הורודוק לרב יצחק. משרתו הרבנית הראשונה הייתה דיין ומו"צ בעיירת הולדתו. לאחר מכן כיהן 9 שנים כרב העיר טלז, ובה חיבר את ספרו הראשון שו"ת "עדות ביהוסף". לאחר פטירת הרב יהושע יצחק שפירא ("רבי אייזל חריף") עבר לסלונים, וישב בה על כיסא הרבנות במשך 12 שנים. שם נפטר. נחשב לגדול מאוד בתורת הקבלה ואף לימד מתורה זו לבעל הלשם. חיבר שני ספרי שו"ת נוספים בשם "פרת יוסף" ו"שארית יוסף". שו"ת עדות ביהוסף חלק א'- כולל שאלות ותשובות על טור יו"ד שבשו"ע. בסופו דרשה אחת מדרשותיו עם שער מיוחד. יצא לאור בווילנה ה'תרכ"ו. הודפס גם בדפוס צילום בניו יורק (רובע ברוקלין) ה'תשל"א ללא הדרשה שו"ת שארית יוסף - נערך בידי נכדו ותלמידו, הרב יעקב ישעיה אריה ליב רוזנבלום. יצא לאור בוורשה ה'תרע"ד ובדפוס צילום בירושלים ה'תשמ"ב פרת יוסף: שאלות ותשובות - הודפס לראשונה בוורשה ה'תרמ"ד ושוב בדפוסי צילום בירושלים ה'תשמ"ב או ה'תשמ"ד (דפוס צילום מוקטן) עם מפתח, ועל ידי "מכון זיכרון קדושי פולין" באשדוד ה'תשנ"ח משנת רב יוסף על המשניות - הודפס במשניות דפוס וילנה 'רייזין, ר' יוסף ב"ר יצחק', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, ה'תשכ"ז, עמ' 94 (ספר יזכור לקהילת ליטא, בספריית העיר ניו יורק, תמונה 1292) כתביו שו"ת "עדות ביהוסף" חלק א' שו"ת "פרת יוסף" שו"ת "שארית יוסף" היום ברוסיה הלבנה ואז הייתה במחוז מוזיר שבפרובינציית מינסק באימפריה הרוסית. ראו כאן על העיירה דב אליאך, "הגאון", חלק א', עמוד 49, הערה 51
טיפול אמבולטורי

טיפול אַמְבּוּלָטוֹרי (מקור לטיני: ambulator = הולך רגל; המונח כולל גם טיפול באשפוז יום או טיפול יום בבית חולים וכן טיפול במרפאת קהילה) הוא טיפול רפואי הכולל ייעוץ או התערבות רפואית אחרת הניתנת למטופל בבית חולים או במרפאה, כשהמטופל משתחרר מהמתקן הרפואי באותו היום שבו הגיע אליו. במסגרת האמבולטורית ניתנים בדיקות וטיפולים רפואיים למחלות או טיפולי רפואה מונעת, כולל ניתוחים קטנים והליכים רפואיים אחרים, כולל רוב טיפולי השיניים, בדיקות אבחוניות רבות כגון: בדיקת דם, צילום רנטגן, אנדוסקופיה, ביופסיה, בדיקת CT ו-MRI. טיפולים אמבולטוריים אחרים כוללים ביקורי רופא דחופים, טיפולי רפואה שיקומית וגם התייעצויות טלפוניות. אתרים בהם יכול להינתן טיפול אמבולטורי כוללים: מרפאת רופא - רוב הטיפולים האמבולטוריים במערכות הבריאות של מדינות רבות בעולם ניתנים במרפאת הרופא, בין אם הטיפול ניתן במסגרת שרות בריאות פרטי, או במסגרת שרות בריאות ממלכתי. עיקרם של טיפולים אלה הוא בביקור רופא. הרופא הנותן טיפולים אמבולטוריים במרפאתו יכול שיהיה בעל מומחיות באחד מתחומי המומחיות המוכרים ברפואה, כגון רפואת משפחה, רפואה פנימית, רפואת נשים ומיילדות, ועוד. מרפאות - אלה כוללות מרפאות מומחים, מרכזי ניתוחים אמבולטוריים, ומרפאות לרפואת חירום. בישראל, חלק מקופות החולים מפעילות מרפאות לרפואת חירום הפתוחות מעבר לשעות העבודה של מרפאות הרופאים, וחוסכות את הצורך בפנייה ישירה לחדר מיון של מרכז רפואי, במקרים בעלי דחיפות נמוכה יותר. בית חולים - כולל חדרי המיון, או אגפים לרפואה דחופה של בתי חולים, וכן מרפאות חוץ של בתי חולים, הנותנים מגוון רחב של טיפולים אמבולטוריים, כולל ניתוחים וטיפול נפשי. חלק מן הפונים לחדרי המיון של בתי החולים מאושפזים לצורך טיפול, כיוון שלדעת הרופא לא ניתן לספק הטיפול במסגרת אמבולטורית. יחד עם זאת, רוב הפניות לחדרי מיון של בתי חולים מסתיימות בטיפול אמבולטורי בלבד, ללא צורך באשפוז. מוסדות לא רפואיים - שירותים רפואיים הניתנים במוסדות שאינם רפואיים, כגון בתי ספר, או בתי סוהר ניתנים לרוב במסגרת אמבולטורית. Journal of Ambulatory Care Management. Lippincott Williams & Wilkins Ambulatory Surgery. Elsevier Journal of Ambulatory Care Management. Lippincott Williams & Wilkins הבהרה: המידע בוויקיפדיה נועד להעשרה בלבד ואינו מהווה ייעוץ רפואי. מדיה וקבצים בנושא טיפול אמבולטורי בוויקישיתוף טיפול באשפוז יום במילון ביטוח (תשע"ז), באתר האקדמיה ללשון העברית טיפול יום במילון רפואה – אורולוגיה ועוד (תשס"ז), באתר האקדמיה ללשון העברית יובל וייס; יאיר בירנבאום; שלמה מור-יוסף, היחסים בין שירותי הרפואה בקהילה ומערכת האשפוז, באתר מרכז טאוב לחקר המדיניות החברתית בישראל, ‏14/12/2005
נסיון חיי

"ניסיון חיי: זיכרונותיו של אביר מוסלמי" (ערבית: "كتاب الاعتبار" "כתאב אל-אעתבאר", ספר ההתעמקות) הוא ספר זכרונות אוטוביוגרפי שנכתב על ידי אוסאמה אבן מונקד' (אנ'), לוחם מלומד, ובן לשושלת בנו מונקד', משפחה בדואית רמת-יחס ששלטה בעיר המבצר שייזר בצפון סוריה. אוסאמה נולד בשנת 1095 בשייזר ונפטר בשנת 1188. הספר מחולק לארבעה שערים. השער הראשון, שרק חלקו נותר בידינו, קרוי "המאורעות הגדולים של חיי", ובו מתוארים תולדות חייו של אבן מונקד שזורים בהיסטוריה הפוליטית מימיו של האתאבג זנגי, דרך שלטונו של נור א-דין וכלה בשירותו תחת סלאח א-דין. השער השני, שמבחינת משקלו הוא הגדול בספר, נקרא "מערכות עם הפרנקים ועם המוסלמים" ומכיל בעיקר תיאורי קרבות – נגד הצלבנים ונגד עמים ושליטים מוסלמים. השער השלישי הוא "סיפורי צדיקים" והרביעי "סיפורי ציד". ספרו של אוסאמה זכה לפופולריות רבה בעולם המערבי בזכות התייחסותו הנרחבת אל העימות שבין הצלבנים למוסלמים. סיפוריו מאירים היבטים רבים, ותכופות בלתי צפויים, מחיי היום-יום של בני דתו ושל הפרנקים ויוצר תמונה אמינה של מערכת היחסים האישיים שנוצרה בין הכובשים הצלבנים לבין יושבי הארץ המוסלמים. הספר הוא מקור להיסטוריה של רפואת ימי הביניים ומתוארים בו מקרים ופציעות שונות ודרכי הטיפול בהם. אוסאמה אבן מונקד'. ניסיון חיי: זכרונותיו של אביר מוסלמי בימי מסעי הצלב. תרגום מערבית, מבוא והערות: אלה אלמגור; הוצאת עם עובד 273 עמודים. רון ברקאי, אוסאמה, אדם נבון אינו נלחם, באתר הארץ, 24 בפברואר 2012
ביל ברטה

ביל ברטה (באנגלית: Bill Barretta; נולד ב-19 ביוני 1964) הוא בובנאי אמריקאי שעבד עם חברת הנסון מאז 1991, כשהוא היה בתוך גוף הבובה "ארל סינקלייר" בתוכנית "דינוזאורים". לאחר מכן הוא דיבב מספר דמויות חדשות ב"החבובות הלילה", כגון: פפה מלך החסילונים, ג'וני פיאמה ובובו הדוב. יחד עם זאת ברטה השתלט על החבובות אשר הופעלו על ידי ג'ים הנסון (ד"ר שיניים, רולף הכלב, הטבח השוודי ומנה מנה) ועל ידי ג'רי נלסון (לו זילנד). כמו כן הוא הפעיל את מורגן המפוזר ב"החבובות באי המטמון". ברטה ביים שני סרטי טלוויזיה של החבובות: "חג המולד הנהדר של החבובות" ו"החבובות בארץ עוץ". כמו כן הוא תרם את קולו לדמויות משנה בסדרה המצוירת "קים פוסיבל". ב-2018 הפעיל את פיל פיליפס בסרט "בובה של רצח". ביל ברטה הוא אחיו הצעיר של סופר הילדים והמאייר ג'ין ברטה. ביל למד באקדמיית הול-דואן בברלינגטון, ניו ג'רזי. שם הוא הפך לנגר. ביל פגש את בריאן הנסון כאשר הם עבדו יחד ב"ססמי פלייס". מדיה וקבצים בנושא ביל ברטה בוויקישיתוף ביל ברטה, במסד הנתונים הקולנועיים IMDb (באנגלית) ביל ברטה, באתר AllMovie (באנגלית) ביל ברטה, באתר MusicBrainz (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אסתר פרחיר

אסתר פרחיר (בהולנדית: Esther Vergeer; נולדה ב-18 ביולי 1981) היא טניסאית עבר הולנדית נכה שהתחרתה בטניס בכיסאות גלגלים. היא מחזיקה ב-39 תוארי גראנד סלאם, זכתה 22 פעמים בטורניר המאסטרס לנכים, בשבע מדליות זהב פאראלימפיות ומדורגת במקום הראשון בעולם בטניס בכיסאות גלגלים מאז שנת 1999. מאז חודש ינואר 2003 שומרת פרחיר על רצף ניצחונות של 470 משחקים במשחקי היחידים, ונחשבת על ידי רבים לאחת הספורטאיות המקצועניות הדומיננטיות בעולם. בפברואר 2013 פרשה מטניס תחרותי. פרחיר איבדה את השליטה ברגליה לאחר ניתוח שעברה כשהייתה בת 8. היא החלה לשחק טניס כשהייתה בת 12, ובמקביל שיחקה כדורסל נכים, ואף הייתה לחלק מנבחרת הולנד בכדורסל נכים שזכתה באליפות אירופה בכדורסל בשנת 1997 בטרם החליטה להתמקד בטניס בלבד. בשנת 1998 העפילה פרחיר לראשונה למקום הראשון בדירוג העולמי לזוגות, ובשנת 1999 דורגה במקום הראשון בעולם ליחידים לראשונה. במשחקי היחידים לאורך הקריירה הפסידה פרחיר 25 משחקים בלבד, מול 666 ניצחונות שרשמה, ובמשחקי הזוגות מחזיקה במאזן של 428 ניצחונות מול 32 הפסדים. במשחקים הפאראלימפיים זכתה בשלוש מדליות זהב במשחקי היחידים, ובשתי מדליות זהב, ומדליית כסף אחת במשחקי הזוגות. אליפות צרפת הפתוחה יחידים (5): 2007, 2008, 2009, 2010, 2011 זוגות (4): 2007, 2008, 2009, 2011 אליפות אוסטרליה הפתוחה יחידים (12): 2002, 2003, 2004, 2006, 2007, 2008, 2009, 2011, 2012 זוגות (7): 2004, 2006, 2007, 2008, 2009, 2011, 2012 אליפות ארצות הברית הפתוחה יחידים (6): 2005, 2006, 2007, 2009, 2010, 2011 זוגות (6): 2005, 2006, 2007, 2009, 2010, 2011 אליפות וימבלדון זוגות (3): 2009, 2010, 2011 מדיה וקבצים בנושא אסתר פרחיר בוויקישיתוף אתר האינטרנט הרשמי של אסתר פרחיר (באנגלית ובהולנדית) אסתר פרחיר, ברשת החברתית אקס (טוויטר) אסתר פרחיר, ברשת החברתית אינסטגרם אסתר פרחיר, באתר ה-ITF אסתר פרחיר, באתר היכל התהילה של הטניס כתבה ב-CNN אודות פרחיר לכבוד הניצחון ה-401 ברציפות Famous Paralympians באתר הרשמי של המשחקים הפאראלימפיים לונדון (2012) אורן יוסיפוביץ‏, מכת הרבה: אלופת הטניס שלא הפסידה במשך עשור שלם, באתר וואלה, 25 במרץ 2013 Esther Vergeer is the World's Most Dominant Athlete A Champ Has Rivals, but No Equals באתר הניו יורק טיימס Esther Vergeer; gold medal winner
שנות הביצה של קרמיט

שנות הביצה של קרמיט (באנגלית: Kermit's Swamp Years) הוא סרט קולנוע קומי-מוזיקלי משנת 2002 מבית חברת ג'ים הנסון. הסרט יצא ישירות לגרסת DVD, כך שלא קיבל הכנסות קולנועיות כלשהן. הסרט מספר על קרמיט הצפרדע בהיותו בן 12 לאחר תקופתו כראשן. הוא ושני חבריו לביצה קרוקר וגוגולס סקרנים לדעת מה יש מעבר לביצה. אך שמעו שיש שם רק צרות. יום אחד כאשר ברחו השלושה מביריון בשם בלוץ' יצאו אל מחוץ לביצה. משאית של איש בעל חנות חיות באה ולקחה את גוגלס ובלוץ' אל חנות החיות. קרמיט וקרוקר יצאו להצילם. בדרך הם פגשו כלבה בשם פיליגרם שהתנדבה לעזור להם בחיפוש. הם מצאו את המשאית האדומה ובסוף הגיעו לחנות החיות. מנהל החנות דיבר עם פרופסור בתיכון שביקש צפרדעים. מאוחר בלילה המנהל נתן לפרופסור את כול הצפרדעים וביניהם גוגולס ובלוץ'. כשקרמיט וקרוקר גילו שאיחרו בבוקר הם עבדו על מנהל החנות והוא הביא גם אותם לתיכון אל הפרופסור. פיליגרם עקבה אחריהם. השלושה נמלטו מהמנהל של החנות וברחו עד שהם הגיעו לשיעור ביולוגיה ושם מצאו את גוגולס ובלוץ'. כשהפרופסור גילה שצפרדעים יכולות לדבר הוא שחרר אותם. המנהל הקפיץ את הצפרדעים חזרה לביצה. ופיליגרם הפכה להיות הכלבה של המנהל. אתר האינטרנט הרשמי של שנות הביצה של קרמיט "שנות הביצה של קרמיט", במסד הנתונים הקולנועיים IMDb (באנגלית) "שנות הביצה של קרמיט", באתר נטפליקס "שנות הביצה של קרמיט", באתר AllMovie (באנגלית) "שנות הביצה של קרמיט", באתר Rotten Tomatoes (באנגלית) "שנות הביצה של קרמיט", במסד הנתונים הקולנועיים KinoPoisk (ברוסית)
נמל התעופה קלן/בון

נמל התעופה קלן/בון "קונראד אדנאואר" (בגרמנית: Flughafen Köln/Bonn „Konrad Adenauer“), הנקרא על שם קנצלר מערב גרמניה לשעבר קונראד אדנאואר, הוא נמל תעופה בינלאומי הממוקם בדרום-מזרח קלן, גרמניה, כ-15 ק"מ ממרכז העיר. הנמל משרת גם את העיר בון אשר מרוחקת ממנו 16 ק"מ בלבד. זהו נמל התעופה השישי בגודלו בגרמניה, ותופס את המקום השני במדינה בכמות טיסות המטען. נמל זה הוא בין הבודדים בגרמניה שפעיל 24 שעות ביממה. בשנת 2010 עברו דרך הנמל יותר מ-9.8 מיליון נוסעים. חברת התעופה ג'רמנווינגס מפעילה טיסות בין קלן/בון לבין נמל התעופה בן-גוריון במשך כל השנה (החברה התמזגה עם חברת יורווינגס ב-2016), וחברת התעופה TUIfly מפעילה טיסת שכר שבועית עונתית בקו זה. בשנת 1913 נבנה במקום מנחת אימונים צבאי, וב-1939 הורחב המנחת והפך לשדה תעופה אשר שימש את הלופטוואפה. לאחר מלחמת העולם השנייה הורחב השדה על ידי הצבא הבריטי, ונסלל מסלול המראה באורך 1,866 מטרים. בשנת 1951 השדה נפתח לתנועה אזרחית, והחליף את שדה התעופה הישן של קלן - בוצוואילרהוף. במהלך שנות ה-50 וה-60 נבנו בשדה שני מסלולי המראה נוספים, ובניין בית נתיבות חדש. המבנה החדש כלל שתי שלוחות להתחברות למטוסים בצורת מגן דוד, דבר שגרם לחברת התעופה של סעודיה שלא למקם בנמל התעופה את מרכז המטענים שלה. במהלך שנות ה-90 וה-2000, הורחב השדה פעם נוספת, ונבנה בו בית נתיבות נוסף וגם תחנת רכבת בינעירונית. בתחילת שנות ה-2000, עקב הרחבת נמל התעופה, החלו לפעול בו מספר חברות תעופה זולות כמו TUIfly, ג'רמנווינגס ואיזיג'ט. כתוצאה מכך גדלה תנועת הנוסעים בנמל בשנת 2003 ב-43 אחוזים, יחסית לשנה הקודמת לה. תחנת הרכבת נמל התעופה קלן/בון, אשר נפתחה בשנת 2004, נמצאת על מסילת הרכבת המהירה קלן-פרנקפורט, ומאפשרת לרכבות בינעירונית מהירות, רובן מדגם ICE (אנ'), לעצור בנמל התעופה. כמו כן התחנה היא תחנת ביניים במסילת הרכבת הקלה הפרברית "ריין-רוהר". נמל התעופה קלן/בון הוא מקום מושבן של מספר סוכנויות חלל גרמניות ואירופיות, כמו המרכז הגרמני לחקר החלל ומרכז האסטרונאוטים האירופי - EAC (חטיבה בסוכנות החלל האירופית), אשר מאמנות אסטרונאוטים. בנוסף, נמל התעופה מתפקד כנמל חלל לנחיתות חירום עבור המעבורות של נאס"א. מדיה וקבצים בנושא נמל התעופה קלן/בון בוויקישיתוף אתר האינטרנט הרשמי של נמל התעופה קלן/בון (בגרמנית) אתר הנמל נמל התעופה קלן/בון, ברשת החברתית פייסבוק נמל התעופה קלן/בון, ברשת החברתית אקס (טוויטר) נמל התעופה קלן/בון, ברשת החברתית אינסטגרם נמל התעופה קלן/בון, סרטונים בערוץ היוטיוב ALTERNATIVE AIRLINES, About Germanwings דן ארקין, המגן דוד שהרגיז את הסעודים, מעריב, 9 בדצמבר 1986
התאחדות הרבנים דארצות הברית וקנדה

התאחדות הרבנים דארצות הברית וקנדא (אנגלית: Central Rabbinical Congress of the United States and Canada) הוא ארגון רבני קנאי בארצות הברית ובקנדה. הארגון הוקם בשנת תשט"ו (1955) על ידי רבי יואל טייטלבוים מחסידות סאטמר. כנס הייסוד התקיים בט"ז בטבת (10 בינואר) אותה שנה. מטרת ההתאחדות לרכז את פעולות הדת בארצות הברית ובקנדה ולהחליט החלטות ציבוריות הנוגעות לבני חוגיו מקרב החרדים במדינות אלה. היא מחזיקה בעמדות קנאיות, אנטי-ציוניות ונוקשות. היא מפעילה גם גוף כשרות והיו חברים בה מאות רבנים, רובם הונגרים ומיעוטם גליציאנים. רבי יואל טייטלבוים, נשיא הארגון עד לפטירתו בשנת 1979 רבי משה טייטלבוים, ממלא מקום דודו בנשיאות הארגון עד לפטירתו בשנת 2006 הרב יונתן שטייף, סגן נשיא הרב יהושע חיים טייטלבוים אב"ד צ'נסטקביץ, סגן נשיא הרב שמואל אברהם זלטנרייך, אב"ד שטשאקאווא, יו"ר בתי הדין של הארגון הרב יחיאל יצחק סג״ל גליק מנהל כללי וספרא דדיני רב דקהל בית אברהם הרב נפתלי הירצקא העניג - אב"ד שארמאש הרב רפאל בלום, אב"ד קאשוי (קושיצה) רבי ישכר בער רוטנברג האדמו"ר מוודיסלב הרב הלל ליכטנשטיין, אב"ד קראסנא רבי יוסף גרינוולד, האדמו"ר מפאפא הרב שמעון ישראל פוזן אב"ד שאפראן הרב שלום קרויז גאב"ד אודווארי הרב יעקב סגל ליבוביץ אב"ד קאפיש ראב"ד הארגון הוא הרב מנחם זכריה זילבר (בנו של הרב רפאל, אב"ד פריימן). הרב חי"ל דייטש אתר האינטרנט הרשמי של התאחדות הרבנים דארצות הברית וקנדה אתר האינטרנט הרשמי של התאחדות הרבנים דארצות הברית וקנדה (באנגלית) התאחדות הרבנים דארצות הברית וקנדה, דף שער בספרייה הלאומית אשכול בפורום היידי "אידישע וועלט פארומס" המסקר את "התאחדות הרבנים". מאיר אמסעל, ספר שאלות ותשובות המאור וזיכרון בספר: הכרך הראשון. ניו יורק, תשכ"ז. עמ' פ"ט.
סטארט החדש

סטאר"ט החדש (באנגלית: New Strategic Arms Reduction Treaty, ברוסית: СНВ-III, SNV-III) הוא הסכם לצמצום נשק גרעיני שנחתם בין רוסיה וארצות הברית על ידי דמיטרי מדבדב וברק אובמה. ההסכם נחתם ב-8 באפריל 2010 בפראג, צ'כיה, ונכנס לתוקף ב-5 בפברואר 2011. במהלך החתימה, ברק אובמה הציע לקיים את הפסגה לביטחון גרעיני. אמנה כהמשך לSALT,START, והסכם סורט (אנ') שתוקפו אמור היה לפוג בדצמבר 2012. מטרת ההסכם הייתה להטיל הגבלות נוספות על הארסנל הגרעיני האסטרטגי של שני הצדדים. בהתאם לאמנה, אמורות ארצות הברית ורוסיה לצמצם במהלך שבע השנים הבאות את מספר אמצעי השיגור וראשי הקרב הגרעיניים המצויים בידיהן. המדובר בצמצום ראשי הקרב הגרעיניים המוצבים על טילים בין־יבשתיים, בצוללות ובמפציצים ל-1550, ואת כלי השיגור ל־700 פרוסים ועוד 100 מאופסנים. כמו כן, המשיכו במשטר אימות ופיקוח. ימים ספורים לפני שהאמנה הייתה אמורה לפוג בפברואר 2021, ההסכם הוארך על ידי הנשיאים ביידן ופוטין לתקופה חד פעמית של חמש שנים. ב-21 בפברואר 2023, בצל מלחמת אוקראינה–רוסיה, פוטין השעה את ההשתתפות רוסיה בהסכם. האמנה לצמצום הנשק האסטרטגי (START I) מדיה וקבצים בנושא סטארט החדש בוויקישיתוף ערך זה הוא קצרמר בנושא ארצות הברית ובנושא רוסיה. אתם מוזמנים לתרום לוויקיפדיה ולהרחיב אותו.
התאחדות קהלות החרדים

התאחדות קהילות החרדים (באנגלית: Union of Orthodox Hebrew Congregations, בראשי תיבות: UOHC) הוא ארגון חרדי בלונדון, המאגד את הקהילות והמוסדות החרדיים בלונדון. הארגון נוסד בשנת תרפ"ו (1926) על ידי הרב ד"ר אביגדור שנפלד, רב בית הכנסת עדת ישראל בלונדון. הארגון מאגד את הקהילות בשכונות הלונדוניות: סטמפורד היל, גולדרס גרין, הנדון (Hendon) ואדג'ווייר (Edgware). לארגון שני בתי דין, בית הוראה וגוף כשרות בשם "כדתיא" הנחשב להכשר המהודר בבריטניה. כמו כן לארגון בית החלמה ליולדות בשם "בית ברכה", שני ארגוני חברה קדישא (בצפון לונדון ובצפון מערב לונדון). מנהלי הארגון הם נבחרי ציבור. בעבר היה ראש הקהל הרב דוד פראנד, מחבר סדרת הספרים קול דודי על הש"ס. כיום ממלא את התפקיד בנימין שטרן. לאחר פטירת הרב אביגדור שנפלד בשנת תר"צ (1930) מילא את מקומו בנו הרב ד"ר שלמה שנפלד (אנ'), שהרחיב את הארגון והקים מוסדות חרדיים רבים בלונדון. בשנת תרצ"ג מינו את האדמו"ר ר' יואל מוסקוביץ' חתן ר' שלום מוסקוביץ' משאץ (שהיה ג"כ גיסו ובן דודו של ר' יואל) להיות נשיא הארגון. בשנת תשט"ו (1955) התמנה הרב חנוך דב פאדווא לגאב"ד הארגון (תפקיד בו כיהן למעשה כרבה החרדי של לונדון) והרב שלמה שיינפלד נהיה נשיא הארגון. לאחר פטירת הרב שיינפלד בשנת תשמ"ד (1984) מילא את מקומו בנשיאות הארגון, הרב אלחנן הלפרין. לאחר פטירת הרב חנוך דב פדווא בשנת תש"ס (2000), ממלא את מקומו ברבנות והנהגת הארגון, בנו הרב משה חיים אפרים פדווא מחבר ספר שו"ת מנחת אפרים. הרב יוסף צבי דונר כיהן בתואר ראב"ד, ובשנת תשפ"ג (2022) מונה בנו הרב אהרן דוד דונר למלא את מקומו. כן מונו הרב שלום פרידמן (חתנו של הרב חנוך פאדווא) בתואר 'סגן אב"ד' והרב יוסף פאדווא (בנו של הרב חנוך) בתואר 'ראש הדיינים' חברי בית הדין הם: הרב זאב פלדמן, הרב שלמה פרישווסר, הרב ישראל מאיר גרינברג, הרב דוד גרינהויז. בחודש חשוון תשפ"ב הוספו עוד שני רבנים נוספים לכהן כחברי בית הדין, הרב חיים מנחם גאליצקי דומ"ץ ורא"כ קהל חסידי בעלזא, והרב יואל שטיין דומ"ץ קהל יט"ל דסאטמער. בבית הדין לענייני ממונות מכהנים בסטמפורד היל הרב צבי נחמיה הלוי שנעק והרב ישראל מאיר הלפרין (היגר ללייקווד עקב מצב בריאותו ופרש מבית הדין בתשע"ז) ובגולדרס גרין הרב דוד דונר, הרב מרדכי הכהן אייזנר והרב דוד קאהן. התאחדות קהילות החרדים (לונדון), דף שער בספרייה הלאומית משה ויסברג, היסטוריה: מינויים חדשים ב'התאחדות קהילות החרדים', באתר בחדרי חרדים, ‏10.11.22
אברהם גולדמן

הרב אברהם גולדמן (מכונה ה"אור אברהם"; י"א בתשרי ה'תרצ"ד, 1 באוקטובר 1933 – י"ב בטבת ה'תש"ע, 29 בדצמבר 2009) היה האדמו"ר השביעי של חסידות זוויהל, והרביעי בארץ ישראל. נולד בעיר העתיקה בירושלים לרב מרדכי גולדמן - האדמו"ר השישי של חסידות זוויהל, ולאסתר שיינא רחל. בצעירותו גדל בצילם של אבי סבו האדמו"ר שלמה גולדמן וסבו האדמו"ר גדליה משה גולדמן. כמו כן היה מקורב לרב אהרן ראטה ולאדמו"ר מבעלז הרב אהרן רוקח. למד בישיבת תפארת ציון, בישיבת סלונים ברמת גן, בישיבת תורת אמת בירושלים ובישיבת מיר בירושלים. לאחר פטירת אביו, בשנת ה'תשל"ט (1979), התמנה לאדמו"ר. עבר להתגורר בבית אביו בבניין ישיבת זוויהל בירושלים. נפטר בשנת ה'תש"ע, ונקבר בהר הזיתים בירושלים. רעייתו איטה מרים סימא (בת הרב מרדכי שטרנברג מרוסיה) נפטרה בא' באייר ה'תשע"ד. אחיו: הרב שלמה גולדמן - חתנו של האדמו"ר מצאנז-קלויזנבורג, כיהן כאדמו"ר מזוויהל-צאנז בארצות הברית; הרב יעקב גולדמן - חתנו של הרב משה ברגמן; הרב דוד גולדמן - רב חסידי זוויהל בבני ברק. אחותו בתיה חיה נישאה להרב אברהם חיים ראטה, האדמו"ר משומרי אמונים. אחות נוספת נישאה לרב נתן דוד רוזנבוים, האדמו"ר מזוטשקא. בניו: האדמו"ר רבי גדליה משה גולדמן מ"קהילת זווהיל" (הקים את מבני מוסדות החסידות בירושלים, אך בהמשך הורחק על ידי אביו, ופתח חצר עצמאית בשם "קהילת זווהיל"), האדמו"ר רבי שלמה גולדמן מזווהיל, רבי שמואל דוד גאב"ד זוועהיל, והרבנים רבי שאול, רבי יצחק, רבי זאב, רבי יוסף, רבי יעקב לייב. חתניו: האדמו"ר רבי ירמיה רבינוביץ מביאלה בית שמש, ורבי שלמה הופשטיין. אברהם בן מרדכי גולדמן (1933-2009), מזוויהל, דף שער בספרייה הלאומית כתב בחדרי חרדים, שר וגדול נפל בישראל: האדמו"ר מזוויעהל, באתר בחדרי חרדים, 29 בדצמבר 2009 אברהם הלוי, ‏כ"ק האדמו"ר מזוועיהל, רבי אברהם גולדמן זצ"ל, באתר כיכר השבת, 29 בדצמבר 2009 שמואל הכהן, הרבנית מזוועהיל, אשת האדמו"ר זצ"ל, הלכה לעולמה בגיל 78, באתר חרדים10, 1 במאי 2014 יעקב אבוביץ, מעמד הקמת מציבה על קבר הרבנית הצדקנית מזוועהיל ע"ה – גלריה, באתר JDN משה ויסברג, המחלוקות והפיצולים בחצרות החסידים, באתר בחדרי חרדים, 28 בספטמבר 2018 אברמי פרלשטיין, בחדרי חרדים • צילום: קובי הר צבי, אלימות קשה בהלווית הרבנית מזוועהיל • צפו, באתר בחדרי חרדים, 2 במאי 2014 שמואל הכהן, ביזיון בהלוויה: החסידים הכו את האדמו"ר המתחרה, באתר חרדים10, 2 במאי 2014 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יצחק פנגר

הרב יצחק פַנגֶר (נולד ב-3 באוקטובר 1971) הוא דרשן ומחזיר בתשובה חרדי-ישראלי. בהרצאותיו משולב הומור והן זוכות לפופולריות ברשת האינטרנט. נולד בהרצליה, בן בכור לאליק ומירה פנגר, משפחה חילונית. התחרה בנערותו בגלישת רוח וטריאתלון ודורג במקום השישי בישראל בשיאו. שירת בחיל השריון בחטיבה 7. אחד מחבריו נהרג בעת שירותו, עובדה שהשפיעה על חייו. למד מספר קורסים באוניברסיטה הפתוחה, ופנה ללימודי רפואה סינית והוסמך למאסטר רייקי. במשך כשנתיים שהה בארצות הברית ועסק במתן טיפולי רייקי. לאחר מכן נסע להודו שם רצה להעמיק את ידיעותיו בשיטת הרייקי ולאחר זמן מה הצטרף למנזרו של הדלאי למה. הוא נשלח לשהות של מספר חודשים במנזר שתקנים ליד דרמסאלה ולמד בודהיזם. לאחר כמה חודשים של שתיקה חווה התגלות רוחנית, שהובילה אותו לחקור את מקורות היהדות. בשנת 1995 שב לישראל והחל בתהליך של חזרה בתשובה. הרב יצחק זילברשטיין הורה לו להפסיק לעסוק בענייני הרייקי בנימוק שזה עבודה זרה מכיוון שמעורבים בזה כוחות טומאה. למד בישיבת אור שמח. סיפר שלאחר שאחיו הצעיר חזר בתשובה האח ביקש ממנו לדבר עם חבריו על נושאי יהדות וכך נכנס לתחום ההרצאות . כיום הרב פנגר מרצה בערוץ הידברות ובסמינרים לחוזרים בתשובה. בשנים 2015–2016 הגיש הרב פנגר תוכנית שבועית בשם "ליל שישי אופטימי" ברדיו קול ברמה. בתחילת 2017 עבר להגיש תוכנית שבועית ברדיו קול חי בשם "חישוב מסלול מחדש". החל משנת 2018 הוא מגיש בימים א'-ד' תוכנית בוקר יומית בשם "השראה יומית" ברדיו קול חי. הרב פנגר לרוב פותח את דבריו במילתא דבדיחותא. ממעט להתעסק בהלכה או סיפורי תורה ומרבה להתייחס לעבודת המידות ויחסים בן אדם לסביבתו, אירועים בלוח השנה היהודי ופרשת השבוע. משתמש בכלים מעולמות התוכן של אימון והעצמה אישית. בהרצאותיו הוא מרבה להשתמש בתנועות ידיים ובמימיקה ומשלב סיפורים הומוריסטיים בעלי מוסר השכל. הוא התפרסם גם בשל קטעים משעשעים מהרצאותיו שהובאו בתוכנית "מה נסגר?" בערוץ 10 ובערוץ כאן 11. בשנת 1998 נישא לנחמה, בתו של החזן יאיר סובר. לבני הזוג שבעה ילדים. הוא מתגורר במודיעין עילית ועובד כמשגיח בישיבת נזר ישראל. זה אפשרי - מיצוי פוטנציאל אישי מהיום והלאה - כלים להתמודדות עם אתגרי החיים ארגז הכלים - המפתח לחיים איכותיים FHT – Fanger Healing Technique - ניקוי רעלים רוחני, וריפוי טבעי פסיפס - אומנות הזוגיות השראה יומית - 101 נקודות אור לשגרת היומיום המכתב - תורת ישראל, אמת ומסתורין מחשב מסלול מחדש - הדרך לשינוי הרגלים. קוקטייל ההצלחה -כלים מגוונים וייחודיים של שיטות שנועדו לסייע לאדם להצליח בחייו. אתר האינטרנט הרשמי של יצחק פנגר סיפור אישי - הרב יצחק פנגר, באתר "הידברות", 2007 הרצאות הרב יצחק פנגר באתר הידברות יהודה שלזינגר, קטעים איתך, רבנו, באתר ישראל היום, 12 באוקטובר 2011 תופעה ששמה הרב יצחק פנגר, באתר ‏מאקו‏, 30 בינואר 2012 סיפור על דרך חזרתו בתשובה, סרטון באתר יוטיוב כל הכתבות על הרב יצחק פנגר, באתר ערוץ 7 יצחק פנגר, דף שער בספרייה הלאומית כיכר השבת, ‏ הרב יצחק פנגר מספר: למה באמת חזרתי בתשובה?, באתר כיכר השבת, 9 באוקטובר 2016 פודקאסט המוג׳ו של בן בן ברוך - הרב יצחק פנגר, נבדק ב-2023-07-25 קטע מהתוכנית: מערכת, מה נסגר: שובו של הרב פנגר, באתר nana10‏, 5 בנובמבר 2015 יהודה שלזינגר (צילומים: קוקו), קטעים איתך, רבנו, באתר ישראל היום, 12 באוקטובר 2011 ישיבת נזר ישראל
מפלגת הזריחה של יפן

מפלגת הזריחה של יפן (ביפנית: たちあがれ日本, בתעתיק: טָצ'יגָארֶה ניפּוֹן, מילולית : "התעוררי יפן!") הייתה מפלגת ימין ביפן. המפלגה נוסדה ב-10 באפריל 2010 על ידי קבוצה של ארבעה פורשים מהמפלגה הליברלית-דמוקרטית, חמישה מחברי הדיאט של יפן ופוליטיקאי עצמאי אחד. את שם המפלגה בחר שינטרו אישיהארה, מושל טוקיו. הסיבה לפרישתם של החברים ולהקמת המפלגה נעוצה בדעה של חבריה שהמפלגה הדמוקרטית, שזכתה בבחירות הכלליות של 2009, חסרה את הניסיון הדרוש על מנת להוביל את יפן, ובדעה שחולשתה של המפלגה הליברלית-דמוקרטית היא הרסנית לכלכלת המדינה. שאיפתה של המפלגה היא לזכות במושבים בבחירות הבאות לבית היועצים של יפן. מפלגות פוליטיות ביפן פוליטיקה של יפן מדיה וקבצים בנושא מפלגת הזריחה של יפן בוויקישיתוף אתר האינטרנט הרשמי של מפלגת הזריחה של יפן מפלגת הזריחה של יפן, ברשת החברתית אקס (טוויטר) מפלגת הזריחה של יפן, סרטונים בערוץ היוטיוב Yosano: Childish DPJ and weak LDP can't fix Japan, אסהי שימבון New party to debut as Tachiagare Nippon(הקישור אינו פעיל), יומיאורי שימבון ערך זה הוא קצרמר בנושא מפלגות ובנושא יפן. אתם מוזמנים לתרום לוויקיפדיה ולהרחיב אותו.
מפלגת ההתחדשות החדשה

מפלגת ההתחדשות החדשה (ביפנית: 新党改革, בתעתיק: שינטוֹ קאיקאקוּ), או מפלגת הרפורמה החדשה, היא מפלגת ימין ביפן. המפלגה נוסדה ב-29 באוגוסט 2008 בשם "מועדון ההתחדשות" (改革クラブ) על ידי קבוצת פורשים מהמפלגה הדמוקרטית בהנהגת הידאו וטנאבה, שחברו למפלגה הליברלית-דמוקרטית. אך על פי שלא הייתה חלק מהקואליציה בראשות מפלגה ההליברלית-דמוקרטית ומפלגת קומייטו החדשה, נחשבה המפלגה כתומכת בה. ב-23 באפריל 2010 שינה מנהיג המפלגה, יואצ'י מסוזואה, לשעבר שר הבריאות, העבודה והרווחה וחבר המפלגה ההליברלית-דמוקרטית, את שם המפלגה ל"מפלגת ההתחדשות החדשה." המפלגה דוגלת בביזור, הסרת הפיקוח הממשלתי וצמצום מספר החברים בדיאט של יפן במחצית. מפלגות פוליטיות ביפן פוליטיקה של יפן אתר האינטרנט הרשמי של מפלגת ההתחדשות החדשה מפלגת ההתחדשות החדשה, ברשת החברתית אקס (טוויטר) באניאן, LDP, RIP , האקונומיסט באניאן.